УВЕДОМЛЕНИЕ ЗА НАМЕРЕНИЕТО НА ОБЩИНА КРИВОДОЛ ДА СЕ ВЪВЕДЕ ЗАДЪЛЖИТЕЛНА ПРЕДУЧИЛИЩНА ПОДГОТОВКА НА 4-ГОДИШНИТЕ ДЕЦА, СЧИТАНО ОТ НАЧАЛОТО НА УЧЕБНА 2021 / 2022, ПРОМЯНА НА НАРЕДБА № 23ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ОБЩИНСКИТЕ ДЕТСКИ ГРАДИНИ/УЧИЛИЩА

НА ТЕРИТОРИЯТА НА ОБЩИНА КРИВОДОЛ

 *(приета с Решение № 175/21.10.2016 г. на Общински съвет Криводол; изменена с Решение №67/2018 на АС Враца)*

На основание чл. 66 и чл. 77 от Административнопроцесуалния кодекс, във връзка с чл. 26, ал. 3 и ал. 4 от Закона за нормативните актове уведомяваме всички заинтересовани страни, че Община Криводол открива производство по издаване на общ административен акт.

Община Криводол предлага Общински съвет - Криводол да вземе решение, с което да се въведе задължително предучилищно образование на 4-годишните деца в детските градини на територията на община Криводол, считано от началото на учебна 2021/2022 г.

 В Държавен вестник бр. 82 от 18.09.2020 г. е публикуван Закон за изменение и допълнение (ЗИД) на Закона за предучилищното и училищно образование (ЗПУО), който предвижда въвеждане на задължителна предучилищна подготовка на 4-годишните деца от учебната 2023/2024г., като в този срок общините следва да създадат необходимите условия за обучението им в съответствие с ЗПУО и подзаконовите нормативни актове по прилагането му (§16).

Съгласно §17 от ПЗР на ЗИДЗПУО, по решение на общините, задължителното предучилищно образование на 4-годишните деца може да се въведе на тяхна територия и преди този срок.  За да се пристъпи към подобна стъпка е необходимо:
 - да се осигурят необходимите условия, съгласно изискванията на държавния образователен стандарт за предучилищно образование и държавния образователен стандарт за физическата среда и информационното и библиотечно осигуряване на детските градини, училищата и центровете за подкрепа на личностното развитие с възможност за максималното включване в задължителното предучилищно образование на децата, навършили 4-годишна възраст;

- да се приеме решение на Общинския съвет (ОбС) за въвеждане на задължително предучилищно образование на 4-годишните деца;
    - да се изпрати решението на МОН с оглед осигуряване на необходимото финансиране.
 Съгласно определените от МОН процедури, допълнителното финансиране на задължителното предучилищно образование на 4-годишните деца, ще бъде осигурено

Както следва:

 -    за решения на ОбС, влезли в сила след 01.01.2021 г. – от началото на следващата учебна година (2021/2022)

 Предвид изискванията на нормативната база и указанията на МОН, в Общинска администрация Криводол е извършен анализ на условията във всички детски градини на територията на общината, в които може да се осъществява задължителна предучилищна подготовка, резултатите от които показват, че те отговарят на правилата,  условията и изискванията към физическата среда в образователните институции, осъществяващи предучилищно образование, регламентирани в Раздел II  на  Наредба № 24 от 10.09.2020 г.за физическата среда и библиотечното осигуряване на детските градини и центровете за подкрепа за личностно развитие.

 Анализът на данните за децата, родени през 2017 г. и имащи постоянен или настоящ адрес на територията на община Криводол, които са общо 50, сочи че тази възрастова група е обхваната до голяма степен в детските градини, както в гр. Криводол, така и в петте кметства в общината. Не са записани в детско заведение 25 деца в цялата община, което показва, че е налице възможност за пълно обхващане на тези деца от задължително обучение в съществуващите 7 детски градини.

 Съществуват възможности за ремонт и преоборудване на налични и допълнителни помещения, както и дострояване на други, с оглед използването им за пълното обхващане на всички 4-годишни деца в задължително предучилищно образование.

 Във връзка с гореизложеното, община Криводол възнамерява да предложи на

Общинския съвет следното:

 1. Въвеждане на задължително предучилищно образование на 4-годишните деца в детските градини на територията на община Криводол, считано от началото на

учебната 2021/2022 година.

 2. Предучилищното образование на територията на община Криводол да се осъществява в общинските детски градини, при стриктно спазване изискванията на държавния образователен стандарт за предучилищно образование и държавния образователен стандарт за физическата среда и информационното и библиотечно осигуряване на детските градини, училищата и центровете за подкрепа на личностното развитие.

 На основание §17 от ПЗР на Закон за изменение и допълнение (ЗИД) на Закона за предучилищното и училищно образование и във връзка с чл. 69, ал.1, т.1 от АПК, Община Криводол уведомява всички заинтересовани лица, че могат да представят своите писмени предложения и възражения на следния адрес: krivodol@mbox.is-bg.net